CELEX: 32011D0266
Language: sk
Date: 2011-05-02 00:00:00
Title: 2011/266/EÚ: Vykonávacie rozhodnutie Komisie z  2. mája 2011 , ktorým sa v zásade uznáva úplnosť dokumentácie predloženej na podrobné preskúmanie s cieľom možného zaradenia beta-cipermetrínu, eugenolu, geraniolu a tymolu do prílohy I k smernici Rady 91/414/EHS [oznámené pod číslom K(2011) 2776]  Text s významom pre EHP

4.5.2011   
            
            
               SK
            
            
               Úradný vestník Európskej únie
            
            
               L 114/3
            
         VYKONÁVACIE ROZHODNUTIE KOMISIE
   z 2. mája 2011,
   ktorým sa v zásade uznáva úplnosť dokumentácie predloženej na podrobné preskúmanie s cieľom možného zaradenia beta-cipermetrínu, eugenolu, geraniolu a tymolu do prílohy I k smernici Rady 91/414/EHS
   [oznámené pod číslom K(2011) 2776]
   (Text s významom pre EHP)
   (2011/266/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 3,
   keďže:
   
               (1)
            
            
               V smernici 91/414/EHS sa stanovuje vypracovanie zoznamu účinných látok povolených na zaradenie medzi prípravky na ochranu rastlín v Európskej únii.
            
         
               (2)
            
            
               Spoločnosť Cerexagri SAS predložila 13. novembra 2009 orgánom Spojeného kráľovstva dokumentáciu týkajúcu sa účinnej látky beta-cipermetrín so žiadosťou o jej zaradenie do prílohy I k smernici 91/414/EHS.
            
         
               (3)
            
            
               Spoločnosť Eden Research plc predložila 7. marca 2008 orgánom Spojeného kráľovstva dokumentácie týkajúce sa účinných látok eugenol, geraniol and tymol so žiadosťou o ich zaradenie do prílohy I k smernici 91/414/EHS.
            
         
               (4)
            
            
               Orgány Spojeného kráľovstva oznámili Komisii, že na základe predbežného preskúmania sa zdá, že dokumentácie týkajúce sa príslušných účinných látok spĺňajú požiadavky na údaje a informácie stanovené v prílohe II k smernici 91/414/EHS. Zdá sa, že predložené dokumentácie spĺňajú aj požiadavky na údaje a informácie stanovené v prílohe III k smernici 91/414/EHS, pokiaľ ide o jeden prípravok na ochranu rastlín obsahujúci príslušné účinné látky. V súlade s článkom 6 ods. 2 smernice 91/414/EHS príslušní žiadatelia následne zaslali dokumentácie Komisii a ostatným členským štátom a predložili Stálemu výboru pre potravinový reťazec a zdravie zvierat.
            
         
               (5)
            
            
               Týmto rozhodnutím by sa malo na úrovni Únie formálne potvrdiť, že dokumentácie v zásade spĺňajú požiadavky na údaje a informácie stanovené v prílohe II, a v prípade aspoň jedného prípravku na ochranu rastlín obsahujúceho jednu z príslušných účinných látok požiadavky stanovené v prílohe III k smernici 91/414/EHS.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Dokumentácie týkajúce sa účinných látok uvedených v prílohe k tomuto rozhodnutiu, ktoré boli predložené Komisii a členským štátom s cieľom dosiahnuť ich zaradenie do prílohy I k smernici 91/414/EHS, v zásade spĺňajú požiadavky na údaje a informácie stanovené v prílohe II k uvedenej smernici.
   Dokumentácie spĺňajú aj požiadavky na údaje a informácie stanovené v prílohe III k smernici 91/414/EHS, pokiaľ ide o jeden prípravok na ochranu rastlín, ktorý obsahuje uvedenú účinnú látku, so zohľadnením navrhovaných spôsobov použitia.
   Článok 2
   Spravodajský členský štát podrobne preskúma dokumentácie uvedené v článku 1 a Komisii čo najskôr, najneskôr však do 31. mája 2012, oznámi závery tohto preskúmania spolu s akýmikoľvek odporúčaniami k zaradeniu alebo nezaradeniu účinných látok uvedených v článku 1 do prílohy I k smernici 91/414/EHS a podmienkami takéhoto zaradenia.
   Článok 3
   Toto rozhodnutie je určené členským štátom.
   
      V Bruseli 2. mája 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      PRÍLOHA
      
         ÚČINNÉ LÁTKY, NA KTORÉ SA VZŤAHUJE TOTO ROZHODNUTIE
      
      
                  Bežný názov, identifikačné číslo CIPAC
               
               
                  Žiadateľ
               
               
                  Dátum uplatňovania
               
               
                  Spravodajský členský štát
               
            
                  Beta-cipermetrín
                  č. CIPAC: 632
               
               
                  Cerexagri SAS
               
               
                  13. novembra 2009
               
               
                  UK
               
            
                  Eugenol
                  č. CIPAC: nepridelené
               
               
                  Eden Research plc
               
               
                  7. marca 2008
               
               
                  UK
               
            
                  Geraniol
                  č. CIPAC: nepridelené
               
               
                  Eden Research plc
               
               
                  7. marca 2008
               
               
                  UK
               
            
                  Tymol
                  č. CIPAC: nepridelené
               
               
                  Eden Research plc
               
               
                  7. marca 2008
               
               
                  UK